మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
జనతా గ్యారేజ్ @ 100 కోట్లు
ఎన్టీఆర్ 'జనతా గ్యారేజ్' కు భారీ కలెక్షన్లు వస్తుండటంతో చిత్ర యూనిట్ ఫుల్ జోష్ లో ఉన్నారు. ఈ సినిమా విడుదలైన వారం రోజుల్లోనే ప్రపంచవ్యాప్తంగా రూ. 100 కోట్లు కలెక్షన్లు సాధించి రికార్డు సృష్టించింది...
TNN | Updated:
Sep 8, 2016, 01:19PM IST
ఎన్టీఆర్ ' జనతా గ్యారేజ్ ' కు భారీ కలెక్షన్లు వస్తుండటంతో చిత్ర యూనిట్ ఫుల్ జోష్ లో ఉన్నారు. ఈ సినిమా విడుదలైన వారం రోజుల్లోనే ప్రపంచవ్యాప్తంగా రూ. 100 కోట్లు కలెక్షన్లు సాధించి రికార్డు సృష్టించింది. బాహుబలి తర్వాత తక్కువ సమయంలోనే 100 కోట్ల క్లబ్ లో చేరిన రెండో తెలుగు సినిమాగా 'జనతా గ్యారేజ్' నిలిచింది. ఒకప్పుడు బాలీవుడ్ కు మాత్రమే పరిమితమైన ఇలాంటి కలెక్షన్లు ఇప్పుడు టాలీవుడ్ సినిమాలు అందుకుంటున్నాయి. ఇప్పటివరకూ ఈ సినిమా రూ. 129 కోట్లు వసూలు చేసిందని అంచనా. ఒక్క ఆంధ్రప్రదేశ్, నైజాం ఏరియాలు కలిపి రూ. 51 కోట్లు కలెక్ట్ చేసిందని చెప్తున్నారు. ఎన్టీఆర్ కెరియర్లో ఇంతవరకూ ఏ సినిమా ఇంతటి కలెక్షన్లు సాధించలేదు. ఎన్టీఆర్ గత సినిమా 'నాన్నకు ప్రేమతో' మొత్తంగా రూ.53.20 కోట్లు కలెక్షన్లు సాధించి బిగ్గెస్ట్ హిట్ గా నిలవగా ఇప్పుడు 'జనతా గ్యారేజ్' ఆ సినిమా రికార్డును బద్దలు కొట్టింది. కొరటాల శివ రూ. 50కోట్ల బడ్జెట్ తో తెరకెక్కిన ఈ చిత్రం భారీ అంచనాల నడుమ ప్రపంచవ్యాప్తంగా 2000 స్క్రీన్లలో విడుదలైంది. విడుదలైన దగ్గర్నించి అంచనాలకు తగినట్లుగానే దూసుకుపోతుంది. ఎన్టీఆర్ చరిష్మాకు మళయాల వెటరన్ యాక్టర్ మోహన్ లాల్ స్టామినా ఈ సినిమాకు కలిసొచ్చింది. సమంత, నిత్యామెనన్ ల స్టార్ డమ్ కూడా తోడైంది.
తన సినిమా 100 కోట్లు సాధించటం పట్ల ఎన్టీఆర్ సంతోషం వ్యక్తంచేశారు. ఇంతటి ఘన విజయాన్ని అందించిన ప్రేక్షకులకు చాలా థాంక్స్, నెంబర్ గేమ్ తాను పట్టించుకోనని, నటుడిగా మంచి సినిమాలు చేయడానికే ప్రాధాన్యమిస్తానని ఎన్టీఆర్ అన్నారు.